ที่ มท ๐๘๑9.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มกราคม 2564

เรื่อง ขอความอนุเคราะห์ประชาสัมพันธ์แนวทางการอบรมผู้ประกอบกิจการและผู้สัมผัสอาหาร  
 ตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ด่วนที่สุด ที่ สธ 0908.03/ว 8525

ลงวันที่ 15 ธันวาคม 2563 จำนวน 1 ชุด

ด้วยกรมอนามัยแจ้งว่า กฎกระทรวงสุขลักษณะของสถานที่จำหน่ายอาหาร พ.ศ. 2561   
ข้อ 21 (2) กำหนดให้ผู้ประกอบกิจการและสัมผัสอาหารต้องผ่านการอบรมตามหลักเกณฑ์ และวิธีการ  
ที่รัฐมนตรี โดยคำแนะนำคณะกรรมการประกาศกำหนดในราชกิจจานุเบกษา ซึ่งกำหนดให้ดำเนินการจัดการอบรมแล้วเสร็จภายในวันที่ 16 ธันวาคม 2563

กรมส่งเสริมการปกครองท้องถิ่น จึงขอให้จังหวัดประชาสัมพันธ์ให้องค์กรปกครองส่วนท้องถิ่น ทราบถึงแนวทางการอบรมผู้ประกอบกิจการและผู้สัมผัสอาหารตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม และพิจารณาดำเนินการ ดังนี้

1. ให้องค์กรปกครองส่วนท้องถิ่นดำเนินการจัดการอบรมผู้ประกอบการและผู้สัมผัสอาหาร ตามประกาศกระทรวงสาธารณสุข เรื่อง หลักเกณฑ์ และวิธีการจัดการอบรมผู้ประกอบกิจการและผู้สัมผัสอาหาร พ.ศ. 2561 หรือประกาศกรมอนามัย เรื่อง หลักเกณฑ์ และวิธีการจัดการอบรมผู้ประกอบกิจการและผู้สัมผัสอาหาร ผ่านระบบเทคโนโลยีดิจิทัล พ.ศ. 2563 ตามอำนาจหน้าที่ต่อไป

2. กรณีที่องค์กรปกครองส่วนท้องถิ่นไม่สามารถดำเนินการจัดการอบรมผู้ประกอบกิจการและผู้สัมผัสอาหารให้แล้วเสร็จภายในวันที่ 16 ธันวาคม 2563 ขอความอนุเคราะห์ให้ผู้ประกอบกิจการ  
และผู้สัมผัสอาหารลงทะเบียนเพื่อแสดงความประสงค์เข้ารับการอบรมได้ที่เว็บไซต์ของกรมอนามัย <https://www.anamai.moph.go.th> หรือตามแบบฟอร์มลงทะเบียน ทั้งนี้ สามารถดาวน์โหลดแบบฟอร์ม  
ได้ตาม QR Code ท้ายหนังสือกรมอนามัย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ..............................................

ผอ.กสธ. ............................................

หน.กง.สส …………………....................

จนท. พิมพ์/ทาน ………………………....

กองสาธารณสุขท้องถิ่น

กลุ่มงานส่งเสริมสุขภาพ

โทรศัพท์/โทรสาร ๐-๒๒๔๑-7225